**Referat fra bestyrelsesmøde**

**afholdt den 27. april 2022 i fælleshuset Dannebo 2.**

**Deltagere:** Finn Muchitsch (FM), Christian Schubert (CS), Carsten Larsen (CL), Jørgen Vestergaard (JV), Erling Møldrup (EM), Jesper Nissen (JN), Jørgen Rützou (JR), Kenneth Nielsen (KN), Marianne Mouritzen (MM), Steen Nørret (SN) og Ole Bang (OB)

**Ikke fremmødt:** Bo Bentsen, Stephen Donsø, Marianne Thorn

**Mødeleder og referent:** FM og MM (referent)

1. **Godkendelse af referat**:
	1. Referat fra ekstraordinær generalforsamling den 21. marts 2022 blev godkendt uden kommentarer.
	2. Referat fra efterfølgende bestyrelsesmøde blev ligeledes godkendt uden kommentarer.
2. **Økonomi:**
	1. Det blev besluttet at formanden og et bestyrelsesmedlem godkender fakturaer, administrator godkender løbende fakturaer. Ekstraordinære fakturaer fremlægges og godkendes af bestyrelsen på det førstkommende bestyrelsesmøde.
3. **Udvalg:**
	1. **TV/YouSee.** Henrik Tiedebøhl, Dannebo 2, skal deltage ved møder omkring TV/YouSee.
	2. **Varme.** Vi afventer regeringens plan for fremtidens varme, som forventes omkring den 1. januar 2023.

JN holder møde med kommunen og Norfors hvilke muligheder om hvilke varmemuligheder vi har.

**Der søges stadig efter et ekstra medlem til Fremtidig Varme gruppen. Det blev pointeret at uddannelse inden for varme ikke er nødvendig.**

FM eftersøgte en skriftlig oversigt over skæringslinje i de forskellige foreninger samt hvor meget vand hver enkelt bolig skal modtage, hvilket flow, temperatur og tryk for at finde ud af om vi ved ændring af en eller flere af ovenstående parametre kan sænke udgifterne til varmt vand. SN tilføjede at skæringslinjen ligger på loftet hvor rørene er ejerlaugets ansvar og rørene nedenfor er beboerens ansvar. Der savnes også en levetid på de gamle varmevekslere fra leverandøren. Det aftaltes at Varme udvalget udarbejder en tegning over filter så man kan se hvordan man selv kan rengøre det, og dermed effektiviserer varmen. Oversigten lægges ud på hjemmesiden. SN gennemgik gasforbruget frem til marts 2022. Oversigten er vedhæftet.

* 1. **Varmemålere.** Kontrakten med Casi er underskrevet og SN gennemgik herefter arbejdsplan for udskiftning af selve målerne. FM har sendt et informationsbrev til Ejerlauget’s bestyrelse og de enkelte formænd deler disse ud i de respektive afdelinger. Hvis beboerne har spørgsmål, skal de kontakte formanden i foreningen.
	2. FM efterlyste en forklaring på, hvorfor vi ikke kan få oplyst hvornår målerne kommer og efterlyser en kopi af ordrebekræftelsen til Casi. Steen Nørret har efterfølgende

kontaktet Casi hvor vi i et svar fra leverandøren ikke kan forvente levering af de bestilte målere før i juni måned. Vi kører videre med Kamstrup som hidtil, indtil vi hører nærmere om præcis leveringdato fra Casi.

MM tager billeder af den nye varmemåler som er sat op i fælleshuset i Dannebo 3, og sender dem til SN som herefter sørger for at disse samt tekniske specifikationer på dansk også bliver lagt ud på hjemmesiden.

SN har efterfølgende modtaget billeder fra MM af de nye målere.

* 1. **Internet.** Bestyrelsen modtager forslag til udbyder fra de øvrige beboere. CS udtalte at Telenord har en god support. Der slukkes ikke for nuværende TV-kabel før den sidste beboer er afmeldt. Alle skal være med til at betale for vedligehold af kablet indtil da.
	2. **Andet.** Der var ingen tilføjelser hertil.
1. **Opgaver:**
	1. **Varme/gas.** SN gennemgik gasforbruget, som ser fint ud set i lyset af i den meget omtale af stigende gaspriser. Se vedhæftet oversigt over gasforbruget frem til marts 2022.
	2. **Udsendelse vedr. målerskifte.** Se vedhæftet arbejdsbeskrivelse udarbejdet af SN.
2. **Data:**
	1. **Hjemmeside.** FM opfordrede alle til at gå ind på Ejerlauget’s hjemmeside og modtager gerne ris og ros for siden.

* 1. **Mailadresser.** beboere skal have information og adresse til hjemmesiden. CS laver en liste med e-mailadressen, som alle bestyrelsesmedlemmer kan gå ind på.
	2. **Dropbox.** Adgangen til Dropbox er: formand@ejerlauget.info -- Formand@2022

CS sender link til alle.

1. **Nyhedsbrev:** Der skrives ikke nyhedsbreve, da alle relevante oplysninger, nyheder m.v. lægges ud på Ejerlauget’s hjemmeside.
2. **Eventuelt:** Ingen kommentarer under eventuelt.

Næste bestyrelsesmøde er den 22. juni 2022.